|  |  |
| --- | --- |
| **17. NAPIREND** | **Ügyiratszám:** BSZ/158-6/2024. |

**ELŐTERJESZTÉS**

a Képviselő-testület **2024. február 26-i** nyilvános ülésére

|  |  |
| --- | --- |
| **Tárgy:** | **2023. évi beszámoló a fogászati alapellátás személyi és tárgyi feltételeiről**  |
| **Előterjesztő:** | Bíró Imre polgármester |
| **Előkészítette:** | dr. Hargitai Zsolt János fogorvos háziorvosdr. Varga Viktória jegyző |

**TISZTELT KÉPVISELŐ-TESTÜLET!**

Balatonszepezd Község Önkormányzata a fogorvosi feladatok ellátását a Zánka és Térsége Egészségügyi Intézményi Társuláson keresztül látja el, a Társulás által a fogorvossal 2021. október 1. napjától határozatlan időre kötött feladat-ellátási szerződéssel.

A feladat-ellátási szerződés 22. pontja értelmében a fogorvos minden év december 31. napjáig írásban beszámol a körzeti fogorvosi szolgálat feltételeiről, és működéséről az önkormányzatok képviselő-testületeinek.

dr. Hargitai Zsolt János fogorvos háziorvos elkészítette a 2023. évi beszámolót, mely az előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzatának Képviselő-testülete a fogászati alapellátásszemélyi és tárgyi feltételeiről szóló 2023. évi beszámolót elfogadja. |

Szentantalfa, 2024. január 17.

|  |  |
| --- | --- |
|  | **Bíró Imre**polgármester |

***2023. ÉVI FOGÁSZATI BESZÁMOLÓ***

Összesen megjelent betegek száma: 1638

Fogorvosi szűrővizsgálaton megjelent felnőttek száma: 429

Fogorvosi szűrővizsgálaton megjelent 18 év alatti személyek száma: 220

Fogeltávolítás: 264

Esztétikus tömés készítése: 506

Gyökérkezelések: 105

Fogkőeltávolítás: 370

Fogorvosi vizsgálat: 116

Szakrendelésre utalás: 139 (panoráma röntgenfelvétel, szájsebészet, fogszabályozás)

Fogpótlások (teljes, részleges): 42

Korona, hídeltávolítás: 55

Fogászati várandósság gondozás: 14

Röntgen készítés: 198

Elvégeztünk még ezenkívül a statisztikában nem szereplő egyéb beavatkozásokat: szájsebészeti műtétek, íny és nyálkahártya kezelések, rögzített fogpótlások, esetleges kórházi beutalások. Minden betegnél elvégezzük a szájüregi rákszűrést. Ha a gyanú felmerül, vagy esetlegesen rákmegelőző állapotokat találunk a megyei kórház szájsebészeti osztályára utaljuk a betegeket.

2023-ban már túl voltunk a nagy COVID járványon, de ez a mai napig nem szűnt meg teljesen. Ezért amikor a fertőzés halmozottan jelenik meg a környéken, akkor megkérjük a betegeket, hogy a váróban újra használják a maszkot. A COVID -dal kapcsolatos fertőtlenítési protokollok tovább élnek. Ez jelenti a minden beteg utáni szellőztetést és a teljes felületi fertőtlenítést. Ez vonatkozik a fogászati székre, gépre, bútorokra.

A használt műszereket, fogókat, gyökérkezelési eszközöket a megfelelő sterilizáló folyadékban áztatjuk, majd hőlégsterilizátorba kerülnek.

Az iskolafogászati szűréseket továbbra is végezzük, ez vonatkozik a balatoncsicsói és a zánkai iskolára is. Mivel a szentantalfai rendelő bezárt, a balatoncsicsói gyerekeket busszal szállítják le a zánkai rendelőbe. A gyerekek kezelése az iskolaigazgatókkal történő egyeztetés után valósul meg.

A felnőtt betegek kezelése továbbra is telefonos időpont egyeztetéssel történik a hosszú várakozás elkerülése érdekében. A fogfájós, sürgős ellátást igénylő betegeket igyekszünk azonnal, esetleg másnap ellátni a viszonylag hosszú várakozási lista miatt.

A rendelőnk felszereltsége megfelelő, a minimum feltételeknek megfelelünk, ha váratlan meghibásodás nem következik be, új eszköz, gép beszerzésére nincs szükség.

A hőlégsterilizátorokat kötelezően két évente felülvizsgálják, 2024-ben ez nem lesz esedékes.

Ezzel szemben az idei évtől, egy UNIOS törvény értelmében kötelező lesz az összes fogászati gép évenkénti felülvizsgálata, hitelesítése. Ez több részből áll, kezdődik a rendelő érintésvédelmi vizsgálatának elvégzésével és igazolásával. A következő lépés egy szakember nyilatkozata az amalgámszeparátor meglétéről, vagy hiányáról (Zánkán nincs). Ezt követő lépés a vezetékes víz, mely a géphez megy, legionella kockázat vizsgálata, a vízminőség ellenőrzése. Ezt évente kötelezően meg kell tenni. A 4. lépésben történik a fogászati gép vizsgálata érintésvédelmi és minden más szempont figyelembevételével. Ekkor kaphatjuk meg az engedélyt a további működéshez. Ennek a költségeit mivel ez az első alkalom még nem tudjuk. Minden lépést külön szakember végez, kinek a kiszállását és a vizsgálat költségeit is ki kell fizetni. Előzetes számításaink szerint az összköltség kb. 100-150 ezer Ft körül várható. Ez a költség a szabályozás miatt évente jelentkezni fog.

Köszönöm támogató közreműködésüket:

Balatonakali, 2024. január 24.

|  |  |
| --- | --- |
|  | **Dr. Hargitai Zsolt**fogszakorvos |